OzLabs/hebrew-wiki-articles huggingface dataset:
סטרפסודוס

סטרפסודוס (שם מדעי: Strepsodus; מילולית מיוונית עתיקה: "שן עקומה") הוא סוג נכחד דג מהמחלקה בעלי סנפירים בשרניים, אשר התקיים במשך הקרבון שלפני 345 עד 306.9 מיליון שנה באמריקה הצפונית ואוסטרליה.

הסוג התגלה בתצורות מספר מאובנים בפנסילבניה, וירג'יניה המערבית, בריטניה ואירלנד והוא נאסף בידי החוקרים למוזיאון לגאולוגיה שבלונדון. הסוג תואר בשנת 1865 בידי החוקרים האנגלים: תומאס הנרי האקסלי ורוברט את׳רידג׳ . בסוג זה נכלל מין יחיד - Strepsodus sauroides.

דג זה היה טורף גדול יחסית וקרובו של הריזודוס, אשר היה בעל גוף באורך של 3 עד 5 מטרים, כך שהיה אחד מהגדולים בבני קבוצתו אך קטן מהריזודוס, דבר הידוע בעיקר מקשקשיו שהגיעו לאורך 40 מ"מ. בדומה לריזודוס ומינים קרובים הוא היה דג בעל מבנה חצי-אמפיבי והייתה לו לסת עבה וגבוהה בעלת ניבים מזדקרים, עיניים קטנות וסנפירים קטנים שהתאימו כנראה לתנועה על קרקעית הים. היה זה כנראה טורף אורב שתפס דגים אחרים, רכיכות וסרטנים ובעלי ארבע רגליים קטנים.

==קישורים חיצוניים==

==הערות שוליים==

קטגוריה:בעלי חיים שחיו בקרבון באמריקה הצפונית
קטגוריה:בעלי סנפירים בשרניים פרהיסטוריים
קטגוריה:דגי גרם מהפלאוזואיקון
קטגוריה:מאובני טקסונים שתוארו ב-1865
שומר הברים (סרט, 2024)

שומר הברים (באנגלית: Road House) הוא סרט פעולה אמריקאי משנת 2024, חידוש לסרט משנת 1989 בעל אותו שם, בבימויו של דאג לימן. התסריט נכתב על ידי אנתוני בגארוצי, צ'אק מונדרי ושלדון טרנר, ומככבים בו ג'ייק ג'ילנהול, דניאלה מלשיור, קונור מקגרגור ובילי מגנוסן.<ref></ref>

== עלילה ==
לוחם אמנויות לחימה משולבות לשעבר עובד בפונדק דרכים בפלורידה קיז, שבו הדברים אינם כפי שהם נראים.

==שחקנים ודמויות==

== הפקה ==
בנובמבר 2013, החלו אולפני מטרו גולדווין מאייר בפיתוח הסרט כשרוב כהן הופקד על הבימוי ומייקל סטוקס משמש כתסריטאי. בספטמבר 2015, כהן וסטוקס עזבו את הפרויקט בזמן שרונדה ראוזי לוהקה לתפקיד הראשי. הצילומים היו צפויים להתחיל מתישהו בשנה שלאחר מכן. בחודש לאחר מכן, ניק קסאווטס הופקד על הבימוי והתסריט. בנובמבר 2021, MGM החלה בניסיון נוסף לקדם את הפרויקט, כאשר ג'ייק ג'ילנהול לוהק לתפקיד ראשי, ודאג לימן הופקד על הבימוי. האולפן תעדף את הפקת הסרט למרות התחייבויותיהם של ג'ילנהול ולימן לסרטים "The Interpreter" ו-"Everest", בהתאמה. חיפוש אחר תסריטאים חדשים החל ואוגוסט 2022, שלדון טרנר הגיש שכתוב של התסריט.

הפרויקט קיבל אישור מהאולפנים באוגוסט 2022, וההפקה תנוהל על ידי אולפני אמזון כתוצאה מרכישת אולפני MGM. דניאלה מלשיור, בילי מגנוסן, קונור מקגרגור, גבמיסולה איקומלו, לוקאס גייג', האנה לאב לנייר, טרוויס ואן וינקל, בי. קיי קאנון, ארתורו קסטרו, דומיניק קולומבוס, בו נאפ ובוב מנרי לוהקו לתפקידים לצד ג'ילנהול. חואקים דה אלמיידה, דארן בארנט, קווין קרול וג'יי. די. פארדו לוהקו לתפקידי משנה מאוחר יותר באותו החודש.

== צילומים ==
הצילומים החלו ברפובליקה הדומיניקנית ב-23 באוגוסט 2022.<ref name="KFTV20220802"></ref><ref name="MovieWeb20220824"></ref> ב-3 במרץ 2023, ג'ילנהול צילם סצנה עם לוחם אליפות הלחימה האולטימטיבית לשעבר ג'יי היירון בעקבות השקילה החגיגית באולם של MGM Grand בלאס וגאס. הסצנה צולמה לעיני מעריצים שהשתתפו בשקילה וכללו את נשיאת ה-UFC דיינה וייט, הכרוז ג'ון אניק. סצנת היציאה מהאולם עם ג'ילנהול צולמה במהלך ההפסקה באירוע.<ref></ref>

== מוזיקה ==
ווקר ברטלמן היה אמור להלחין את המוזיקה לסרט.<ref></ref> בינואר 2024, פורסם כי ברטלמן עזב את הפרויקט והוחלף בכריסטוף בק.<ref></ref>

==קישורים חיצוניים==

== הערות שוליים ==

קטגוריה:סרטי מטרו גולדווין מאייר
קטגוריה:סרטי פעולה אמריקאיים
קטגוריה:סרטי אמזון
קטגוריה:סרטים באנגלית
קטגוריה:סרטים אמריקאיים משנת 2024
הטלה (ביולוגיה)

ביצים של בעלי חיים שונים (בעיקר ציפורים)
הטלה היא אופן הולדה של בעלי חיים מטילי ביצים, המאפשר לעובר להתפתח מחוץ וללא תלות בגוף ההורה. זאת בניגוד לבעלי חיים משריצים אשר אשר מולידים צאצאים מפותחים יחסית. אופן הולדה זה מצוי אצל רוב הדגים, דו-חיים, רוב הזוחלים, וכל הפטרוזאוריה, הדינוזאורים (כולל עופות) יונקי הביב, החרקים, רכיכות ועכבישנים.

== אופני הולדה ==
באופן מסורתי נהגו מבחינה ביולוגית להתייחס לכל בעלי החיים מטילי הביצים כקבוצה אחת לעומת בעלי חיים שמשריצים צאצאים חיים. עם זאת, הביולוג Thierry Lodé (2001) הציע לחלק את הקטגוריה המסורתית של הטלה לקטגוריות משנה. הטלה (ovuliparity) והטלה אמיתי (oviparity) בהתבסס על הקשר בין הזיגוטה (ביצית מופרית) לבין ההורים :<ref name="Lode2012"></ref><ref>Thierry Lodé (2001). Les stratégies de reproduction des animaux (Reproduction Strategies in Animal Kingdom). Eds. Dunod Sciences. Paris.</ref>
*הטלה (Ovuliparity): הפריה חיצונית. הביצים שהנקבה משחררת לסביבה מכילות ביצים שאינם מופרות, והזכר מפרה אותן מחוץ לגופה. הביצים של רוב המינים ברוב המקרים הביצים מכילות כמות ניכרת של חלמון לתמיכה בצמיחת העובר ובפעילותו לאחר ההפריה, ולעיתים גם למשך זמן מה לאחר הבקיעה. הולדה זו נחשבת לצורת ההולדה העתיקה ביותר ממנה התפתחו הצורות האחרות. צורה הולדה זו קיימת בקרב חולייתיות רוב הדגים ורוב הדו-חיים. כמו גם בקרב צורבים, מסרקנים, קווצי עור, רכיכות, ועוד כמה מערכות אחרות.
*הטלה אמיתית (Oviparity): הפריה פנימית. בצורת הטלה זו ההפריה מתרחשת בתוך גוף האם. בין אם הזכר מחדיר את הזרע לנקבה ובין אם היא קולטת אותו באופן אקטיבי או פסיבי - הנקבה מטילה ביצים המכילות זיגוטות עם כמות ניכרת של חלמון כדי להאכיל את העובר בזמן שהוא נשאר בביצה. הביצה אינה נשמרת בגוף במשך רוב תקופת ההתפתחות של העובר. הטלה אמיתית מתרחשת בכל הציפורים, ברוב הזוחלים, בחלק מהדגים וברוב פרוקי הרגליים. מבין היונקים ארבעה מינים של יונקי הביב (ברווזן קיפודניים) הם מטילי ביצים אמיתיים.

==קישורים חיצוניים==
* 

== הערות שוליים==

קטגוריה:ביצים
דומי וג'יי. די. בק

דומי וג'יי. די. בק (באנגלית: Domi and JD Beck) הם צמד ג'אז מוזיקלי המורכב מהפסנתרנית דומי לונה הצרפתייה והמתופף ג'יי. די. בק האמריקאי.

== ביוגרפיה ==
דומי לונה היא במקור מצרפת והחלה לנגן בפסנתר, קלידים ותופים כשהייתה בת שלוש. היא נרשמה לקונסרבטוריון בגיל חמש כדי ללמוד ג'אז ומוזיקה קלאסית, ולאחר מכן למדה הן בקונסרבטואר של פריז והן במכללת ברקלי למוזיקה במלגה נשיאותית לאחר שעברה לארצות הברית.<ref name=":0"></ref> סרטוני הווידאו שלה בה היא מבצעת קטעים מקוריים זכו מאוחר יותר לתשומת לבם של כמה מוזיקאים מסוגות הג'אז וההיפ-הופ, כמו אנדרסון פאאק, לואיס קול ות'אנדרקאט, שעבדו איתה בכמה פרויקטים והופעות.

ג'יי. די. בק גדל ליד העיר דאלאס שבטקסס. הוא החל לנגן בפסנתר בגיל 5 ועבר לתופים בגיל 9. בסביבות גיל 10, הוא החל לעבוד בצמוד לקלאון אדוארדס (מהלהקה של אריקה באדו).

דומי וג'יי. די. בק נפגשו לראשונה בתערוכת NAMM לשנת 2018, שמרו על קשר ונפגשו שוב חודש לאחר מכן במסיבת יום ההולדת של אריקה באדו.<ref name=":0" /> לאחר מכן הם התחילו לנגן ולכתוב מוזיקה ביחד.

בשנת 2019, הם הופיעו כמופע ליווי להופעות של ת'אנדרקאט ואנדרסון פאאק. הצמד החל לקבל תשומת לב לאחר פרסום סרטונים של הופעותיהם באינטרנט. בדצמבר הם הופיעו בפסטיבל הג'אז בירושלים.<ref name=":0" /><ref></ref>

בנובמבר 2020, הם הופיעו בשידור חי לצד ת'אנדרקאט ואריאנה גרנדה בפסטיבל Adult Swim הווירטואלי כשהם מנגנים את "Them Changes" של ת'אנדרקאט.

בשנת 2021, דומי וג'יי.די בק כתבו יחד את השיר "Skate", שיתוף הפעולה של אנדרסון פאאק וברונו מארס תחת ההרכב סילק סוניק.

באפריל 2022, דומי וג'יי.די בק הוציאו את "SMiLE", הסינגל הראשון מתוך אלבום הבכורה שלהם לאחר שחתמו עם חברת התקליטים של אנדרסון פאאק, אייפשיט, בשיתוף עם בלו נוט. ביולי, הצמד הופיע בג'ימי קימל לייב! כדי לבצע את הסינגל שלהם "Take a Chance" עם אנדרסון פאאק. מאוחר יותר באותור החודש, הצמד הוציא את אלבום האולפן הראשון שלהם, Not Tight.<ref></ref> האלבום כולל, בין היתר, את ת'אנדרקאט, אנדרסון פאאק, הרבי הנקוק, סנופ דוג, באסטה ריימס וקורט רוזנווינקל. האלבום זכה לשבחי המבקרים. ב-Metacritic, האלבום קיבל ציון ממוצע של 82, על סמך 5 ביקורות. האלבום קיבל מועמדות לפרס הגראמי לאלבום האינסטרומנטלי העכשווי הטוב ביותר בטקס פרסי גראמי ה-65, בנוסף למועמדות בפרס גראמי לתגלית השנה.

== דיסקוגרפיה ==
* 2022: Not Tight

== קישורים חיצוניים ==
* 

== הערות שוליים ==

קטגוריה:צמדים מוזיקליים אמריקאיים
קטגוריה:מוזיקאי ג'אז
קיונסואה

קיונסואה (שם מדעי: Cyonasua; מילולית: "כלב חוטמן") הוא סוג נכחד של טורף ממשפחת הראקוניים אשר התקיים באמריקה הדרומית של המיוקן עד הפליסטוקן לפני 7.3 מיליון שנה עד לפני 900,000 שנה מימינו.

==תיאור==
המאובנים של סוג זה התגלו בתצורות רבות לאורך ארגנטינה, בוליביה, אורוגוואי וונצואלה והוא נחשב לאחד מראשוני הטורפים אשר חצו את הגשר היבשתי של מצר פנמה לאחר ההחלפה האמריקאית הגדולה. הוא הגיע מוקדם בהרבה ממיני טורפים עוקבים כמו הגריזון ושועל דרום-אמריקני (שהגיעו לפני 2.7 מיליון שנה בקירוב), כך שסוברים שאבותיו היגרו דרומה מאמריקה הצפונית לעבר אמריקה המרכזית ודילגו בין האיים השונים עד שחצו את מצר פנמה לאמריקה הדרומית, בה התפשטו בהדרגה.

הוא היה אחד מהמצליחים שבטורפים שהתפשטו באמריקה הדרומית, אשר הייתה מלאה בגומחות של טורפים גדולים כמו הספרסודונטים, הטרטורניסים והפורוסרקוסיים, אשר מילאו את הגומחות של טורפי-העל ביבשת עד הגעתם של יונקים טורפים גדולי ממדים כמו דוביים, זאבי בלהות והסמילודון, כשהיו גם אופוסומיים טורפים ילידים. עם זאת הקיונסואה היה אוכל כל שחי בין העצים הגבוהים, דבר שעזר לו להימלט מטורפים ולהתחרות על מזון אחר עם קופים או מכרסמים בהצלחה. למעשה הוא היה יותר קרניבור מאשר קרוביו החיים למעט הסוג בסריסקוס.

יונק זה דמה במראהו לחוטמן או לראקון אך היה בעל גפיים עבות יותר והגיע לגודל של כלב בינוני, במשקל 15 עד 25 ק"ג, גדול בהרבה ממרבית הראקוניים ועדיין קטן מקרובו שחי בהמשך המיוקן - הצ'מפלמלניה. הוא גם ידע כנראה לחפור, כפי שאולי התגלה ממספר עקבות של טפריו, אם כי אולי השתייכו לארמדילאים.

==קישורים חיצוניים==

==הערות שוליים==

קטגוריה:בעלי חיים שתוארו ב-1885
קטגוריה:טקסונים שתוארו בידי פלורנטינו אמחינו
קטגוריה:ראקוניים
קטגוריה:יונקים שחיו במיוקן באמריקה הדרומית
קטגוריה:יונקים שחיו בפליסטוקן באמריקה הדרומית
קטגוריה:טורפים שחיו במיוקן
קטגוריה:מאובני טקסונים שתוארו ב-1885
ריץ' מקורמיק

ריצ'רד דין מקורמיק (באנגלית: Richard Dean McCormick; נולד ב-7 באוקטובר 1968) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת ג'ורג'יה. מקורמיק, חבר המפלגה הרפובליקנית, מייצג מחוז זה מאז השבעתו לתפקיד בינואר 2023.

== ביוגרפיה ==
מקורמיק נולד בלאס וגאס ב-1968, וסיים את לימודיו בבית הספר התיכון הקתולי המרכזי בפורטלנד שבאורגון בשנת 1986. ב-1990 השלים לימודי תואר ראשון באוניברסיטת המדינה של אורגון, וב-1999 קיבל תואר שני במנהל עסקים מאוניברסיטת נשיונל שבסן דייגו בקליפורניה. בשנת 2010 השלים לימודי רפואה בבית הספר מורהאוס לרפואה השוכן באטלנטה.

הוא שירת בחיל הנחתים של ארצות הברית ובצי ארצות הברית במשך למעלה מעשרים שנה. בחיל הנחתים היה טייס מסוקים ובחיל הים הגיע לדרגת קומנדר. בהכשרתו הוא רופא חירום ועובד במרכז הרפואי גווינט שבעיר לורנסוויל בג'ורג'יה.

בבחירות 2020 התמודד מקורמיק לבית הנבחרים של ארצות הברית במחוז הקונגרס השביעי של ג'ורג'יה. נציג המחוז המכהן, רוב וודול , פרש באותן בחירות מהקונגרס. מקורמיק זכה בבחירות המקדימות במועמדות המפלגה הרפובליקנית עם למעלה מ-50% מהקולות. עם זאת, בבחירות הכלליות הפסיד לקרולין בורדו, מועמדת המפלגה הדמוקרטית.

בעקבות חלוקה מחדש של מחוזות הבחירה בג'ורג'יה עקב מפקד האוכלוסין של ארצות הברית ב-2020, הכריז מקורמיק על התמודדותו לבית הנבחרים האמריקאי במחוז הקונגרס השישי של ג'ורג'יה שהפעם היה בבחירות 2022 הרבה יותר רפובליקני מבעבר. מקורמיק וג'ייק אוונס העפילו לסיבוב השני בבחירות המקדימות של המפלגה הרפובליקנית, בו גבר מקורמיק על אוונס. בבחירות הכלליות ב-8 בנובמבר 2022 ניצח את בוב כריסטיאן הדמוקרטי, והושבע לתפקידו בראשית ינואר 2023.

== קישורים חיצוניים ==

* 

* 
* 
* 
* 

==הערות שוליים==

קטגוריה:בוגרי אוניברסיטת המדינה של אורגון
קטגוריה:קצינים וחוגרים בחיל הנחתים של ארצות הברית
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1968
אוגיגינוס

אוגיגינוס (שם מדעי: Ogyginus) הוא סוג נכחד של פרוקי-רגליים מקבוצת הטרילוביט, אשר התקיים במשך תקופת האורדוביק שבפלאוזואיקון במימי אירופה שלפני 478 מיליון שנה מזמננו בקירוב.

==תיאור==
המאובנים שלו התגלו מתצורות בווילס והוא תואר בידי החוקר מוריסון (Murchison) ב-1839, אך שייך אותו לסוג Asaphus , בו נכללו מינים רבים שהועברו בהמשך מהסוג. הסוג הנוכחי שלו תואר בשנת 1912 בידי ריימונד. הסוג הכיל מין בודד - Ogyginus corndensis.

סוג טרילוביט זה היה גדול יחסית בדומה לאיסוטלוס, באורך מוערך של 700 מ"מ וברוחב 400 מ"מ. עם זאת מרבית הפרטים המאובנים שנמצאו היו קטנים בהרבה, באורך של קרוב ל-10 ס"מ או פחות. ככל הנראה היה זה טרילוביט נפוץ ביותר לאורך חופי אירופה, כשהוא נע על קרקעית הים וחיפש מזון קרקעי עם מחושיו הארוכים. להגנה מטורפים הוא השתמש בשלד החיצוני עטוי השריון הפרוק שלו.

סוג זה נכחד עם סיום תקופת האורדוביק.

==ראו גם==
*פרצראורוס

==קישורים חיצוניים==

==הערות שוליים==

קטגוריה:טרילוביטים
קטגוריה:בעלי חיים שחיו באורדוביק באירופה
קטגוריה:מאובני טקסונים שתוארו ב-1912
ספר התדיר

ספר התדיר הוא חיבור שכתב רבי משה בן יקותיאל מרומה, כפי שעולה מחתימתו בסוף הספר. חי בסוף המאה ה-15, בן למשפחת האדומים.

== שם הספר ותוכנו ==
בהקדמתו לספר כתב שקרא את ספרו בשם התדיר, מאחר שהוא עוסק בענייני ברכות ומצוות תדירות, וכן על מנת שיעמוד תדיר בבית הכנסת על מנת שיוכלו להיעזר בו בעת הצורך:

== חידושים ==
בספרו נזכרים חידושים שונים, ביניהם:
* מצוות שלוש סעודות, הוא על מנת להשלים למאה ברכות, והפסוקים מהם לומד התלמוד את המצווה, הן אסמכתא בלבד.
* תיקנו לומר תהילה לדוד שלוש פעמים בכל יום, על מנת שאף אם ישכח מלאומרו בחלק מהפעמים, לפחות יאמרו פעם אחת ביום.
* על אף שכיום אין סיבה לומר קדיש בלשון ארמית, השאירו את התקנה במקומה על מנת שלא ישתכחו הניסים.
* בדיעבד אם קרא קריאת שמע של ערבית מפלג המנחה, יצא ידי חובה.
* אין נוהגים לומר תחנון ביום שישי מחמת הצורך בהכנות לשבת.

==לקריאה נוספת==
* 

== קישורים חיצוניים ==
* 
* 

== הערות שוליים ==

תדיר
מיומנקלה

מיומנקלה (שם מדעי: Miomancalla) הוא סוג נכחד של עוף ימי לא-מעופף מסדרת החופמאים, אשר היה בעל קירבה לאלקיים, ובעבר אף השתייך לה אך יום מצוי בקבוצה Mancallinae שבעל-משפחת השחפאיים. הוא התקיים במשך המיוקן לחופי ארצות הברית לאורך האוקיינוס השקט לפני 8.7 עד 4.9 מיליון שנה. הוא התגלה במאובנים לאורך החופים, בעיקר תצורות קפיסטרנו שבמחוז אורנג', קליפורניה אך גם בוושינגטון ואף ביפן.

הסוג תואר ב-1976 בידי החוקר הווארד ונכללים בו 2 מינים:
* M. wetmorei - אשר תואר בידי H. Howard ב-1976
* M. howardi - אשר תואר בידי N. A. Smith ב-2011

עוף זה היה גדול בהרבה מאלקה ענקית, בגובה של קרוב למטר וחצי ומשקל של 5.3 ק"ג, והוא הגדול שבחופמאים שנתגלו מעולם. במראהו דמה מאוד לפינגווין צפוני אך מבנה כנפיו היה שונה. בדומה לאלקה הענקית היה לו מקור עבה וארוך שהתאים לתפיסת דגים, תוך צלילה מהירה. גודלו עזר לו הן לשמור על חומו והן לעוט במהירות במים.

==קישורים חיצוניים==

==הערות שוליים==

קטגוריה:שחפאיים
קטגוריה:עופות שחיו במיוקן
קטגוריה:מאובני טקסונים שתוארו ב-1976
לורדנה דה אמיצ'יס

לורדנה דה אמיצ'יס (; נולדה ב-1986) היא זמרת בלגית ממוצא איטלקי. מאז 2008 חברה בלהקת "פאביולה 2".

== קורות חייה ==
דה אמיצ'יס נולדה ב-1986 למשפחה פלמית ממוצא איטלקי, ששורשיה נעוצים בלימבורג שבהולנד. 

בשנת 2014 זכה שירה "She's after my piano" בתואר "להיט הקיץ של רדיו2". בשנת 2022 הגיעה למקום השני בגרסה הפלמית ל"זמר במסכה", ששודרה בערוץ VTM, בתחפושת האבירה. באותה שנה חגגה עם בן-זוגה ועם עמיתה ללהקת "פאביולה 2" את ההופעה ה-1,000 שלהם יחד. ב-8 בנובמבר, במהלך תוכנית הרדיו "Kawtar & Keyaert" ב-MNM, נחשפו שמות שבעת המשתתפים בקדם הבלגי לאירוויזיון 2023, שיתקיים בליברפול שב. בין המתחרים נכללה דה אמיצ'יס. הם נבחרו על ידי צוות מיוחד המורכב ממומחים למוזיקה מטעם VRT בהתייעצות חברות התקליטים ומנהליהם. שירי המועמדים הוכרזו ב-15 בדצמבר יחד עם קטעים קצרים מהם באורך עשרים ושתיים שניות. ב-9 בינואר 2023 ביצעה את שני שיריה לתחרות, "Dream in Colours" ו-"You Lift Me Up", מול ששת המתמודדים האחרים, וזכתה מהם לביקורות ולמשובים שונים. לבסוף, בחרה את "You Lift Me Up", והמשיכה אתו לשלב הגמר. היא הגיעה למקום השישי עם 167 נקודות.<ref></ref><ref></ref>

==קישורים חיצוניים==

== הערות שוליים ==

קטגוריה:זמרות בלגיות
קטגוריה:ילידות 1986
ספנקודונטיים

[[דימטרודון.]]
ספנקודונטיים (שם מדעי: Sphenacodontidae; מילולית: "בעלי שן נקודת-טריז") הוא משפחה נכחדת של סינאפסידים שהתקיימו בין הקרבון הפנסילבני עד הפרם לפני 300 עד 272 מיליון שנה מזמננו והמאובנים שלהם התגלו עד כה רק באמריקה הצפונית.

המשפחה כללה מספר מיני טורפים קדומים שלרבים מהם היה מפרש גבי שאולי עזר להם בוויסות חום גופם. הם היו יבשתיים בעלי גפיים קצרות וגוף מגושם מעט, כאשר ראשם היה גדול עם לסתות חזקות ומוגבהות מעט. הלסת העליונה שלהם בלטה מעט בחלקה האחורי, הנושק ללחיים מעל הלסת התחתונה והשיניים הכילו זוג ניבים מאיימים ושיניים קצרות יותר בחלק האחורי.

הגדולים מביניהם היו הדימטרודון והטפנוזאורוס שהגיעו לאורך של עד 4.5 ו-5.5 מטרים (בהתאמה). הדבר מציב אותם כמו חברים דומים בתור טורפי-העל של תקופתם, כשכנראה ניזונו מטרף יבשתי של זוחלים וסינאפסידים אחרים.

משפחה זו נחשבת לאחת מהקרובות ביותר לתראפסידים, מאבות היונקים.

==מיון==
**סוג Ctenorhachis
**סוג Cutleria
**סוג Eosyodon
**סוג Macromerion
**סוג Neosaurus
**סוג סקודונוזאורוס (Secodontosaurus)
**סוג Steppesaurus?
**סוגTetraceratops?
**סוג טפנוזאורוס (Tappenosaurus)?
*תת-משפחה Sphenacodontinae
**סוג Cryptovenator
**סוג Ctenospondylus
**סוג דימטרודון (Dimetrodon)
**סוג ספנקודון (Sphenacodon)

==קישורים חיצוניים==

*
קטגוריה:בעלי חיים שתוארו ב-1878
קטגוריה:טקסונים שתוארו בידי עותניאל צ'ארלס מארש
קטגוריה:מאובני טקסונים שתוארו ב-1878
אופיאקודונטיים

אופיאקודונטיים (שם מדעי: Ophiacodontidae; מילולית: "שיני נחש") היא משפחה של חולייתן מקבוצת הסינאפסידים, אשר היו מראשוני הסינאפסידים שהתפתחו אולי מדמויי-זוחלים קדומים במשך הקרבון הפנסילבני עד לתחילת הפרם בטווח של 308 עד 280 מיליון שנה מזמננו. המאובנים שלהם התגלו באמריקה הצפונית ובאירופה.

הגדול שבבני המשפחה היה האופיאקודון באורך של 1.6 עד 3 מטרים ומשקל של 26 עד 230 ק"ג בקירוב. הם היו בעלי רגליים קצרות, זנב ארוך ודמו במראם ללטאות בינוניות עד גדולות, אם כי מבנה שיניהם היה שונה. הגולגולת שלהם הייתה ארוכה, בעלת שיניים דקות מותאמות לציד ומצידי ראשם היו פתחי שמע קטנים. לא ברור לחלוטין אם חיו ביבשה, במים מתוקים או שהיו אמפיביים ולפי מספר חוקרים הם התנהלו כלטאות כוח מודרניות.

==מיון==
*סוג ארכאותיריס (Archaeothyris)
* Baldwinonus
* Clepsydrops
* אכינרפטון (Echinerpeton)
* אופיאקודון (Ophiacodon)
* פרוטוקלפסידרופס (Protoclepsydrops)?
* Stereophallodon
* Stereorhachis
* ואראנוזאורוס (Varanosaurus)

==קישורים חיצוניים==

*
קטגוריה:בעלי חיים שתוארו ב-1923
קטגוריה:טקסונים שתוארו בידי פרנץ נופצ׳ה
קטגוריה:סינאפסידים שחיו בקרבון
קטגוריה:מאובני טקסונים שתוארו ב-1923
אודליה הלוי

אודליה הלוי (באנגלית: Odelya Halevi; נולדה ב-12 בפברואר 1989) היא שחקנית ישראלית, המופיעה בסדרת הדרמה האמריקאית "חוק וסדר", ומגלמת את תפקידה של עוזרת התובע המחוזי סמנתה מארון.

היא גם שיחקה את אנג'ליקה בסדרת הטלוויזיה האמריקאית "צרות טובות", וכן הופיעה ב"מרד הבנות הטובות" . היא הופיעה בעוד סדרות, ובהן, "מייק ומולי", "הבחורה החדשה", "NCIS", "מקגייוור (2016)", ו"למה נשים רוצחות".

== ביוגרפיה ==
הלוי נולדה בראש העין ועברה ללוס אנג'לס, ארצות הברית בגיל 19, על מנת לעסוק במשחק. היא החלה לעבוד כמלצרית ובמקביל להופיע בפרסומות.

ב-2017 שיחקה בפרק בסדרה "NCIS" בתור סאמירה חסן.

ב-2019 שיחקה בסדרה "למה נשים רוצחות".

ב-2022 שיחקה בסרט "בלאק אדם", בו גילמה את אשתו של בלאק אדם.

החל מהעונה ה-21 הצטרפה לסדרת המשטרה "חוק וסדר" בתור עוזרת התובע המחוזי סמנתה מארון.

== פילמוגרפיה ==
{| class="wikitable sortable"
!שנה
!תוכנית
!תפקיד
!Notes
|-
|2017
|NCIS
|סאמירה חסן
|
|-
|2019
|למה נשים רוצחות
|ווילו
|
|-
|2022
|בלאק אדם (סרט)
|
|
|-
|2022–הווה
|חוק וסדר
|עוזרת התובע סמנתה מארון
|
|}

== חיים אישיים ==
הלוי בזוגיות עם ארון מייזר העוסק בתחום הנדל"ן.

== קישורים חיצוניים ==

== הערות שוליים ==

קטגוריה:ראש העין: אישים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראליות שנולדו ב-1989
קטגוריה:ישראלים שנולדו ב-1989
ג'ון קרייטון

ג'ון קרייטון (באנגלית: John Oliver Creighton ; נולד ב-28 באפריל 1943 אורנג', טקסס) הוא טייס קרב ואסטרונאוט בתוכנית מעבורות החלל לשעבר של נאס"א.

==קורות חיים==
ג'ון קרייטון נולד בעיירה אורנג' שבמדינת טקסס וגדל בסיאטל. לאחר לימודי בית הספר הוא סיים תואר ראשון באקדמיה הימית של ארצות הברית בשנת 1966. לאחר סיום הלימודים, בשנת 1967 הוא סיים קורס טיס. בשנים 1968 ו-1970 הוא היה טייס מקדונל דאגלס F-4 פנטום והוצב בנושאת מטוסים Ranger שפעלה במלחמת וייטנאם. ביוני 1970 הוא חזר לארצות הברית ועבר קורס טייסי ניסוי. בהמשך הוא עבר הסבה ל-"F-14 טומקט" ושירת בנושאת מטוסים "אנטרפרייז". במהלך שירותו הוא ביצע 175 טיסות מבצעיות.

בשנת 1978 הוא סיים לימודי תואר שני באוניברסיטת ג'ורג' וושינגטון.

==שירות בתחום החלל==
בשנת 1978 קרייטון נבחר ליחידת האסטרונאוטים של נאס"א. הוא היה בצוות קרקע של מספר משימות. במשימת STS-51-G בשנת 1985 הוא היה טייס של מעבורת החלל דיסקברי (דניאל ברנדנסטיין היה מפקד צוות). 1990 הוא היה מפקד צוות שהמריא על סיפון מעבורת החלל אטלנטיס. בשנת 1991 הוא היה מפקד צוות של STS-48 על מעבורת החלל דיסקברי.

בשנת 1992 קרייטון פרש מנאס"א.

==לאחר פרישה מנאס"א==
לאחר פרישה מנאס"א קרייטון עבד כטייס ניסוי בבואינג. בשנת 1997 הוא היה מועמד לסנאט של וושינגטון, אך לא נבחר.

==קישורים חיצוניים==

* 
* [http://www.spacefacts.de/bios/astronauts/english/creighton_oliver.htm קורות חיים]
* [https://historycollection.jsc.nasa.gov/JSCHistoryPortal/history/oral_histories/CreightonJO/creightonjo.htm ריאיון עם ג'ון קרייטון]

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת ג'ורג' וושינגטון
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מקבלי אות לגיון הכבוד
קטגוריה:מעוטרי מדליית האוויר
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1943
פלגרי קלבה

פֶלֶגְרִי קְלַבֶה אִי רוֹקֶה (בקטלאנית: Pelegrí Clavé i Roqué; בספרדית: Pelegrín Clavé y Roqué, פלגרין קלבה אי רוקה; 17 ביוני 1811 – 13 בספטמבר 1880) היה צייר קטלאני בסגנון רומנטי שחי ולימד במקסיקו במשך שנים רבות.

== ביוגרפיה ==
בשנים 1822–1833 למד בבית הספר לאמנות אסקולה דה לה ליוג'ה בברצלונה. בהיותו שם, הוא קיבל מספר פרסים. לאחר שסיים את לימודיו, הפך לאחד הראשונים שזכו במענק לימודים "ממועצת המסחר".<ref name=":0"></ref>

באביב 1834 נסע לרומא ונרשם לאקדמיה של סן לוקא. הוא למד עם פייטרו טנראני ותומאזו מינארדי, שהכירו לו את יוהאן פרידריך אוברבק ואת אסכולת הציור של תנועת הנצרתיים. בתקופה זו הוא נסע רבות ברחבי איטליה וצרפת והציג במילאנו. לאחר שסיים את לימודיו, החליט להישאר ברומא וניסה להתפרנס כצייר.

ביולי 1846 התקשר איתו הממונה על היחסים של מקסיקו ברומא ועם חברו, מנואל וילאר, להתמנות למנהלי המחלקות לציור ופיסול באקדמיית סן קרלוס במקסיקו סיטי. הם נכנסו לתפקידיהם באוגוסט 1846. וילאר מת שם ב-1860, וקלבה נשאר שם עד 1868. על משרה זאת הוא התחרה עם חואן קורדרו, שלמד אף הוא באיטליה.

בנוסף לתפקידיו הרשמיים, הוא צייר דיוקנאות של רבים מחברי החברה הגבוהה המקסיקנית. הוא ותלמידיו עזרו גם בקישוט הכיפה של כנסיית סן פליפה נרי ("לה פרופסה") ב-1867.<ref name=":0" /> לרוע המזל, עבודתם וחלק ניכר מהכיפה נהרסו בשריפה ב-1914.<ref></ref>

ב-1868 הוא חזר לברצלונה ונבחר לחבר האקדמיה הקטלונית המלכותית לאמנויות יפות של סנט ז'ורדי, שם שוכנות כיום רבות מיצירותיו המוקדמות. הוא הפך לחבר בשופטים שהחליטו על הענקת המלגות ללימודים ברומא. ב-1876, הוא בחר באנטוני פברס, שבתורו יהפוך למנהל באקדמיית סן קרלוס.

== גלריה ==
<gallery mode="packed" heights="200">
קובץ:El bon Samarità.jpg
קובץ:Pelegrín Clavé y Roque - Retrato de la familia Antuñano.jpg
קובץ:Pelegrí Clavé Jacob rep la túnica ensangonada del seu fill Josep.jpg
</gallery>

== קישורים חיצוניים ==

== הערות שוליים ==

קטגוריה:ציירים קטלאנים
קטגוריה:ילידי 1811
קטגוריה:נפטרים ב-1880
2005 בספרות

== ספרים חדשים ==
* טארק עלי - הסוטאן בפלרמו
* אורסון סקוט קארד - הצל של הענק
* קורנליה פונקה - כשף של דיו
* קאזואו אישיגורו - לעולם אל תתן לי ללכת
* אליזבת קוסטובה - ההיסטוריונית
* סטיג לרסון - נערה עם קעקוע דרקון
* איאן מקיואן - שבת
* גבריאל גארסיה מארקס - זיכרונות מהזונות העצובות שלי
* סטפני מאייר - דמדומים
* סלמאן רושדי - שאלימר הליצן
* זיידי סמית - על היופי
* מרקוס זוסאק - גנבת הספרים

== פרסים ==
* פרס נובל לספרות: הרולד פינטר
* פרס קמואש: Lygia Fagundes Telles
* פרס אסטריד לינדגרן: פיליפ פולמן וריוג'י אראי
* פרס דבלין לספרות: אדוארד פ' ג'ונס, העולם הידוע
* פרס הספר הגרמני (פרס ראשון): ארנו גייגר, Es geht uns gut (We Are Doing Fine)
* מסדר האמנויות והספרות: פטי סמית'

==קישורים חיצוניים==

קטגוריה:שנים בספרות - המאה ה-21
קטגוריה:2005
קטגוריה:ספרי 2005
ברנדנבורג (1945–1952)

מדינת ברנדנבורג (בגרמנית: Land Brandenburg) הייתה תת-חלוקה של אזור הכיבוש הסובייטי (עד 1949) ואחת ממדינות גרמניה המזרחית (מ-1949) המקבילה באופן נרחב למדינת ברנדנבורג הגרמנית של ימינו.

== היסטוריה ==
המדינה הוקמה במקור כחלוקה מנהלית של מחוז גבול ברנדנבורג () על ידי המינהל הצבאי הסובייטי בגרמניה (SMAD) ביולי 1945, וכללה את הקמתה מחדש של פרובינציית ברנדנבורג הפרוסית, למעט החלקים המזרחיים מאחורי קו אודר-נייסה לפולין. עם ביטול פרוסיה בפברואר 1947, היא נקראה מדינת גבול ברנדנבורג ( ) אך ביוני 1947 נאלץ ה-SMAD לשנות את השם למדינת ברנדנבורג. באוגוסט 1945 נשללה העברת שטח בין ברלין הכבושה בידי בעלות הברית. בהשוואה לחלוקות האדמיניסטרטיביות של גרמניה הנאצית, היא כללה את החלק המערבי של גאו גבול ברנדנבורג וחלקים קטנים של ברלין.
הבדלי גבולות בין 1947 ל-1990
בשל המצב שלאחר המלחמה בגרמניה, מינה הסמ"ד ביולי 1945 את ממשלי המדינה בכל חלקי המשנה של אזור הכיבוש שלהם. קרל שטיינהוף הפך לנשיא ממשל המדינה בברנדנבורג ולאחר מכן נבחר לשר-נשיא. הבחירות הראשונות ללנדטאג של ברנדנבורג נערכו ב-20 באוקטובר 1946, באותו יום נשללו הבחירות ללנדטאג של שאר החבלים באזור הכיבוש. ה-SED שנתמכה על ידי ברית המועצות (שהפכה למפלגת השלטון של גרמניה המזרחית מ-1949 ואילך) קיבלה 43.5% מהקולות, CDU 30.3%, LDPD 20.5% ו-VdgB 5.7%.<ref></ref> בפברואר 1947 התקבלה חוקת המדינה. <ref></ref> עם זאת, כל ההחלטות של הפרלמנט התקבלו בכפוף לאישור ה-SMAD.

לאחר ייסוד הרפובליקה הדמוקרטית הגרמנית (GDR) באוקטובר 1949, נערכו בחירות שניות ללנדטאג באוקטובר 1950. המפלגה היחידה הייתה החזית הלאומית, ברית של מפלגות פוליטיות וארגוני המונים בשליטת ה-SED, שקיבלה 99.9% מהקולות. בעקבות בחירות אלו, הייתה זו הפעם הראשונה והיחידה בה נשלחו חמישה חברי לנדטאג ללשכת המדינות של גרמניה המזרחית. מכיוון שהקומוניסטים השליטים שאפו לבנות מדינה מעין-אחדותית, המדינה פורקה על ידי שינוי חוקת גרמניה המזרחית ביולי 1952. כל חמשת המדינות הוחלפו ב-14 בצירקה שזה עתה הוקמו. במקרה של ברנדנבורג, השטח הועבר ל-Bezirke קוטבוס, פרנקפורט, נויברנדנבורג, פוטסדאם ושוורין. ביטול לשכת המדינות ב-1958 ושני אשרורים של החוקה ב-1968 וב-1974 ביטלו סופית את כל סוגי הפדרליזם בגרמניה המזרחית עד למהפכה השלווה ב-1989. לאחר הבחירות החופשיות הראשונות בגרמניה המזרחית, חמשת המדינות הוקמו מחדש עם כמה התאמות גאוגרפיות קטנות יותר באוגוסט 1990 כדי להצטרף לרפובליקה הפדרלית של גרמניה.

==קישורים חיצוניים==

== הערות שוליים ==

קטגוריה:מדינות וטריטוריות שהתפרקו ב-1952
קטגוריה:מדינות וטריטוריות שהוקמו ב-1945
תומאזו מינארדי

תומאזו מינארדי (באיטלקית: Tommaso Minardi; 4 דצמבר 1787 – 12 בינואר 1871) היה צייר וסופר איטלקי בתאוריית האמנות. פעל בפאנצה, רומא, פרוג'ה וערים אחרות. הוא צייר בסגנונות שעברו מהנאו-קלאסיציזם לרומנטיקה.

== ביוגרפיה ==
מינארדי נולד בפאנצה לאביו קרלו, שהיה רוקח,<ref></ref> ולאמו, רוזה סטנגליני ממראדי. בתחילה הוא קיבל הדרכה בפאנצה מג'וזפה צאולי. צאולי וסופר מקומי, דיוניג'י סטרוקי, עזרו לו להשיג בין השנים 1803–1810 מלגה מהאחווה הדתית של פאנצה, שנקראה קהילת סן גרגוריו.<ref></ref> בשנת 1810 הוא זכה בתחרות ובמלגה מהאקדמיה לאמנויות יפות בבולוניה. ברומא, התחריטים המפורטים שלו של יצירות מופת, הביאו לו שבחים. הוא עבד זמן קצר עם החרט לונגי במילאנו, ואז חזר לרומא. שם הוא הצטרף לסטודיו של וינצ'נצו קמוצ'יני, אמן נאו-קלאסי ידוע ברומא. מינארדי הפך לאחד ממנהיגי התנועה המכונה "פוריזמו", שפעלה ברומא בין השנים 1810–1815 לערך.

בשנת 1819 הוא עבר לפרוג'ה, כדי להצטרף לאקדמיה לאמנויות יפות כפרופסור לרישום ועד מהרה קודם לתפקיד מנהל, תפקיד שהמליץ אנטוניו קנובה. מיומנותו כשרטט זיכתה אותו בשנת 1822 לתואר פרופסור לציור באקדמיה של סן לוקא ברומא, במקום לואיג'י אגריקולה שנפטר. הוא מונה לאחראי על אוספי התמונות הציבוריות, והיה חבר במספר ועדות הקשורות לאמנות, כמו גם אגודות אמנות אחרות. הוא זכה בתואר חבר כבוד במספר אקדמיות לאמנות ברחבי אירופה.

מיומנותו ברישום משכה אותו אל תנועת הנצרתיים, שהתגוררו ברומא מ-1834 עד 1841. עם הזמן, מינארדי פנה יותר ויותר לנושאים דתיים בציוריו. מינארדי ועמיתיו, יוהאן פרידריך אוברבק, פייטרו טנראני ואנטוניו ביאנקיני פרסמו חיבור על אמנות שכותרתו Del purismo nelle arti ב-1843.<ref></ref>

הוא צייר את "ההתגלות של הבתולה לסטניסלב קוסטקה הקדוש" (1824) עבור החדר שבו מת הקדוש. הוא גם צייר דיוקן יוצא דופן של עצמו כאמן בסטודיו עלוב (1813).<ref></ref> הוא צייר ציור קיר המתאר את התפשטות האמונה, עבור חדר הכס של ארמון קווירינאלה.

הסטודיו שלו ברומא היה ממוקם בקרבת כיכר ונציה.

מינארדי מת ברומא ב-1871.

== גלריה ==
<gallery mode="packed" heights="200">
File:Minaridi, Emmaus.jpg
File:Tommaso Minardi - Madonna of the Rosary - WGA15699.jpg
 File:Minardi, Jerusalem.jpg
File:Minardi, Diogene.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים איטלקים
קטגוריה:ילידי 1787
קטגוריה:איטלקים שנפטרו ב-1871
אלן אסלאקסדטר סקום

אלן אסלאקסדטר סקום (בגרמנית: Ellen Aslaksdatter Skum; 26 במאי 1827 – 10 בפברואר 1895) הייתה רועת איילי צפון סאמית ילידת קאוטוקיינו בנורווגיה שלקחה חלק במרד קאוטוקיינו ב-1852. מרד שנערך בהשראת המטיף לארס לוי לסטאדיוס שקרא לאורח חיים טהור ולהימנעות מאלכוהול, היא הייתה חברה מובילה בקבוצת סאמים שהרגה את הסוחר המקומי ואת השוטר המקומי.

== ביוגרפיה ==
נולדה ב-26 במאי 1827 בקאוטוקיינו, בתם של אסלק מורטנסן סקום (1781–1857) ואנה הנריקסדטר סארה (בערך 1797–1870).

בשנת 1843, היא נישאה למאתיס יאקובסן הטה, איתו נולדו לה שני ילדים.

גם אלן סקום וגם בעלה הפכו לחברים בקהילה הנוצרית הלסטאדיאנית שהנהיג הכומר לארס לוי לסטאדיוס, אך פירשו את גישתו בצורה מוקצנת. בפברואר 1852, היא נידונה ל-18 חודשי מאסר ובעלה לשמונה חודשים לאחר שביחד עם 21 סאמיים נוספים היא מנעה פולחן בכנסיית ב-6 וב-7 ביוני 1851.

ב-8 בנובמבר 1852, היא הייתה מהחברים המובילים במרד שהוביל למותו של הסוחר בקאוטוקיינו והשוטר המקומי. הם ראו בסוחר אשם במכירת אלכוהול שלא רק היה אסור לפי תפיסתם הדתית אלא גם גרם לבעיות אלכוהוליזם חמורות בחברה הסאמית.

ב-14 בפברואר 1854, אלן סקום יחד עם עוד ארבעה מחברי המרד, ביניהם אחיה הנריק, נידונו למוות על ידי בית המשפט העליון בנורווגיה. עונשה הופחת מאוחר יותר למאסר עולם בטרונדהיים והיא שוחררה בחנינה ב-1867. הנריק מת בעודו במאסר.

קטגוריה:ילידות 1827
קטגוריה:נפטרות ב-1885
מייק קולינס

מייקל אלן קולינס הבן (באנגלית: .Michael Allen Collins Jr; נולד ב-2 ביולי 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס העשירי של מדינת ג'ורג'יה. קולינס, חבר המפלגה הרפובליקנית, מייצג מחוז החולש על שטחים נרחבים בצפון-מזרח ג'ורג'יה בין אטלנטה לאוגוסטה.

== ביוגרפיה ==
קולינס נולד בג'קסון השוכנת במרכז מדינת ג'ורג'יה. הוא סיים את לימודיו הגבוהים באוניברסיטת המדינה של ג'ורג'יה עם תואר ראשון במנהל עסקים. טרם כניסתו לפוליטיקה ניהל מספר עסקים בהם חברת הובלת מטענים. בבחירות 2014 התמודד לראשונה אל בית הנבחרים של ארצות הברית במחוז הקונגרס העשירי של ג'ורג'יה, כאשר נציג המחוז המכהן פול בראון פרש מהחיים הפוליטיים. בבחירות המקדימות של המפלגה הרפובליקנית סיים קולינס במקום השני אחרי ג'ודי הייס, והעפיל לסיבוב השני, בו הפסיד קולינס להייס.

לאחר שהייס הודיע כי לא יתמודד מחדש לבית הנבחרים האמריקאי בבחירות 2022, הכריז קולינס על מועמדותו לקונגרס. בבחירות המקדימות העפילו קולינס ו-ורנון ג'ונס לסיבוב המכריע, בו גבר קולינס על ג'ונס ב-21 ביוני 2022. ביום הבחירות הכלליות ניצח קולינס את טביתה ג'ונסון-גרין, מועמדת המפלגה הדמוקרטית.

קולינס הושבע לתפקידו בראשית ינואר 2023, עם התכנסות הקונגרס ה-118 של ארצות הברית. לאחר היבחרו משך קולינס תשומת לב לאומית על ששכר את ברנדון פיליפס כראש הסגל שלו. פיליפס נעצר בנובמבר 2022 באשמת צער בעלי חיים בגין בעיטה בכלב, ובעבר היה מעורב בשני אירועים פליליים הכוללים הודאה בהסגת גבול ובתקיפה של אדם אחר ב-2008 תוך שהוא חותך את צמיגי מכוניתו ומשליך מחשב נייד על אישה.

== קישורים חיצוניים ==

* 

* 
* 
* 
* 

==הערות שוליים==

קטגוריה:בוגרי אוניברסיטת המדינה של ג'ורג'יה
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1967
קאפרין

קאפרין (בצרפתית: Kaffrine; בוולופית: Kafrin) היא בירת מחוז קאפרין בסנגל. נכון לשנת 2013, אוכלוסייתה עומדת על 36,357 תושבים.

== גאוגרפיה ==
העיר ממוקמת במרכז סנגל, בגובה של כ־35 מטרים מעל פני הים. היא נמצאת כ־40 קילומטרים מהגבול עם גמביה, כ־55 קילומטרים מזרחית לקאולק וכ־215 קילומטרים מדרום־מזרח לדקר, בירת המדינה.

== תחבורה ==
העיר ממוקמת על שני כבישים ראשיים: האחד חוצה את המדינה לרוחבה, בין דקר לטמבאקונדה ומשם לגבול עם מאלי, והשני מאזור הגבול עם גמביה לטובה.

בעיר תחנת רכבת, בה עוברת מסילת דקר–ניז'ר המחברת בין בירת סנגל דקר לבירת מאלי במקו.

== כלכלה ==
תושבי העיר עוסקים בחקלאות. הגידולים הם: דוחן, בוטנים ותירס.

== קישורים חיצוניים ==

קטגוריה:סנגל: ערים
רוז'י אץ'

רוז'י אץ (במקור שטרן, בהונגרית: Ács Rózsi; בודפשט, 22 באוגוסט 1908<ref></ref> – בודפשט, 28 בנובמבר 1990) הייתה שחקנית תיאטרון ושחקנית קולנוע יהודייה-הונגרייה פופולרית ורבת פעלים, ששיחקה בעשרות מחזות ובסרטי קולנוע רבים (23).

== ביוגרפיה ==
רוז'י שטרן נולדה במשפחה יהודית כבתם של ליפמן שטרן (1879–1966), סדרן אותיות בדפוס, ושל פאני ברנשטיין (1879–1950). היא סיימה את לימודיה בבית הספר למשחק של "איגוד השחקנים הלאומי ההונגרי" , שם קטע הבחינה שלה היה אחד ממחזותיו של צ'כוב. לאחר הבחינה המוצלחת, קיבלה את יומנה של השחקנית המפורסמת דרינה בריכת פאר וכן זכתה בפרס של 500 פנגו הונגרי. כבר כסטודנטית לתיאטרון, היא הופיעה עם דיולה צ'ורטוש, ינה טרז' ושחקנים מפורסמים אחרים.<ref>[https://adt.arcanum.com/hu/view/VasmegyeVasNepe_1969_09/?pg=72&layout=s Vas Népe, 1969. szeptember 11. (14. évfolyam, 210. szám) Húsz év utazó színészként]</ref>

רוז'י אץ' החלה את קריירת המשחק שלה ב-1927.
* מ-1930 בסגד
* מ-1932 בפץ'
* מ-1934 בדברצן.
* מאוחר יותר שיחקה בערים קושיצה, ברטיסלטבה, רוז'ניאבה, אוז'הורוד, ברהובה.

כיהודייה נאסר עליה לעלות על הבמה מ-1939 בשל החוקים ה (אנטי)יהודיים. בשנים 1940–1944 הורשתה להופיעה רק על במת אומיקה - ההתאחדות הלאומית היהודית-הונגרית לחינוך בתיאטרון גולדמארק ורק בפני קהל יהודי.

ז'וז'נה שוש כתבה על תקופה זו ב-1971 - ציטוט:

בתום מלחמת העולם השנייה, משנת 1945, הועסקה על ידי:
* "תיאטרון צבא העם ההונגרי" (לפני ואחרי נקרא תיאטרון הקומדיה של בודפשט)
* מ-1949 על ידי תיאטרון באניאס (Bányász Színház), מ-1951 על ידי תיאטרון הונווד (Honvéd Színház)
* ב-1952 הייתה חברה מייסדת של "תיאטרון הכפר הממלכתי" או בשם אחר "תיאטרון דרינה הממלכתי".
* היא פרשה מלהקה זו ב-1970.

במשך שנים לפני כן כאשר עלתה על האוטובוס הכחול הנודד של תיאטרון דרינה הממלכתי עם חבריה השחקנים, ארזה לעצמה גם ספרי לימוד. בשנות המסע של הלהקה למדה את השפות גרמנית, צרפתית ואנגלית. עם כישורי השפה שרכשה בדרך זו הצליחה לעבוד גם בסרט הקופרודוקציה הגרמני, בז'רמינל (Germinal) היא גילמה את אחת מנשות הכורים.

בשנת 1967 אמרה - ציטוט:

הקריירה הקולנועית שלה החלה בשנת 1932 כאשר חיפשו שחקנית לתפקיד איכרה בסרט "מטר אביבי" והיא נבחרה על סמך התצלום שלה, וכך היא באה בקשר עם עולם סרטי הקולנוע. היא שיחקה ב-23 סרטים, כולל כמה סרטים קצרים מדעיים פופולריים.

רוז'י אץ' הובאה למנוחות בבית הקברות היהודי ברחוב קוזמה (17א-29-11). גיסה היה הסופר, משורר ומתרגם אישטוואן סגה (במקור שפיצר).

== תפקידיה החשובים בתיאטרון ==

<div class="mw-content-ltr">

== סרטיה וטלוויזיה (חלקי) ==

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM330721 נתוניה במאגר המוזיאון הספרותי פטפי])
* Színházi adattár. Országos Színháztörténeti Múzeum és Intézet ([https://szinhaziintezet.hu/hu?option=com_content&view=article&id=221&Itemid=764 מאגר התיאטרון])

==קישורים חיצוניים==

== הערות שוליים ==

קטגוריה:יהודיות הונגריות
קטגוריה:משתתפי פעילות האומנות אומיקה
קטגוריה:שחקניות תיאטרון יהודיות הונגריות
קטגוריה:שחקניות הונגריות
קטגוריה:שחקניות קולנוע וטלוויזיה יהודיות הונגריות
קטגוריה:בודפשט: אישים
קטגוריה:יהדות בודפשט
קטגוריה:ניצולות השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1908
קטגוריה:הונגרים שנפטרו ב-1990
נחש גדות

נחש גדות צעיר בדיג.
נחש גדות (שם מדעי: Erpeton tentaculatum) הוא מין נחש ממשפחת ההומלופסיים, אשר מהווה את המין היחיד בסוג Erpeton. נחש זה מצוי בטבע לאורך דרום-מזרח אסיה בתאילנד, קמבודיה ווייטנאם. הוא תואר למדע ב-1800.

==תיאור==
זהו נחש בעל מראה מוזר עם זוג "מחושים" מעל פיו, אשר עוזרים לו לחוש את סביבתו מתחת למים והוא הנחש היחיד בעל "מחושים" כאלה. הוא קטן יחסית בגודלו, מגיע לאורך של כ-50 עד 90 ס"מ בבגרות וצבעו משתנה מאפור כהה עד לחום עם מספר רצועות בהירות יותר. הנחש הוא תת-ארסי אך אינו מסוכן לאדם, מאחר שהארס חלש מדי וגם מצוי בניבים האחוריים והוא מותאם בעיקר להריגת טרף. נחש זה משריץ צאצאים חיים.

הנחש חי בטבע רק במקווי מים של אגמים, ביצות ושדות אורז מוצפים ולעיתים מצוי אף במים מליחים ואף במי ים בקרבת החוף והוא בעל אורח חיים כמעט לגמרי מיימי, כשהוא מגושם מאוד ביבשה אך עולה בלילות להתפלש בבוץ.

הנחש הוא אוכל דגים מובהק ולרוב הוא נע באיטיות סמוך לצמחייה המיימית, וכשמפתיעים אותו הוא מחקה פני מת. הוא אורב לטרף לדגים קטנים, אותם הוא חוטף במהירות ביכולת מפתיעה לנחש לאן הדג עלול להימלט. הנחש יוצר גירוי במים דרך צווארו ובמהירות מפתל אותו, לפני שהוא מסתער על המקום אליו הדג מנסה להימלט ואז מכיש אותו ובולע אותו. יכולת זו ידועה גם מנחשים צעירים והיא מולדת.

==קישורים חיצוניים==

==הערות שוליים==

קטגוריה:טקסונים שתוארו בידי ברנר-ז'רמין דה לספד
קטגוריה:בעלי חיים שתוארו ב-1800
קטגוריה:הומלופסיים
קטגוריה:תאילנד: זוחלים
קטגוריה:זוחלים יחידים בסוגם
קטגוריה:זוחלים מימיים
פא-אן

פא-אן (בבורמזית: ဘားအံမြို့) היא עיר במיאנמר, בירת מדינת קיין .
רוב התושבים משוייכים לזרם הטהרוואדה של בודהיזם. העיר מקושרת לינגון באוטובוס. בעיר ישנה פגודת שווה יין מיאו על גדת נהר ת'נלווין. הפגודה מהווה נקודת ציון עירונית חשובה בעיר ומיקום פופולרי עבור תיירים לראות את השקיעה.<ref></ref>

==קישורים חיצוניים==

* 

==הערות שוליים==

קטגוריה:מיאנמר: ערים
קטגוריה:ערי בירה של יחידות מנהליות
טאונגיי

טאונגיי (בבורמזית: တောင်ကြီးမြို့း) היא עיר במיאנמר השוכנת מצפון לאגם אינלה והיא העיר הגדולה ביותר במדינת שאן ומהווה את בירתה.<ref></ref> טאונגיי היא העיר החמישית בגודלה במיאנמר.<ref></ref>

== היסטוריה ==
לפני הקולוניזציה הבריטית, טאונגיי היה כפר קטן שמנה כמה בקתות. האזור שכב על כתף רחבה של גבעות שאן והיה מאוכלס באנשי שאן באותה תקופה. עקב עיור מסיבי לא נותרו עקבות מהכפר המקורי.

במהלך הכיבוש הבריטי הפכה העיירה לעיר הראשית ולבירה של מדינות דרום השאן. ההתפתחות המודרנית של טאונגגי החלה בשנת 1894, כאשר הבריטים העבירו את משרדי המנהלה שלהם מ-Maing Thauk (פורט סטדמן) על החופים המזרחיים של אגם אינלה לאזור הגבוה יותר, היכן ששוכנת העיר טאונגיי, מסיבות בריאותיות וגאוגרפיות. למרות שבאופן גאוגרפי בתוך מדינת Yawnghwe, העיר הוגדרה כ"אזור מסומן" (Notified area) על ידי הבריטים, ובכך לא הייתה כפופה לממשל של הסאבווה . ב-1906, מנתה העיר כבר אלף בתים. בגלל תסיסה אזרחית ברחבי מדינות השאן במהלך שנות ה-1900 המוקדמות, שימש טאונגגי כחיל המצב הראשי של המשטרה הצבאית.

מאז עצמאות מיאנמר העיר המשיכה בצמיחה והיא מרכז מסחר אזורי.

== קישורים חיצוניים ==

* 

== הערות שוליים ==

קטגוריה:מיאנמר: ערים
קטגוריה:ערי בירה של יחידות מנהליות
קטגוריה:יישובים שהוקמו ב-1894
לעכברה

"לעכברה, בהפיכתה בקנהּ עם מחרשה, נובמבר, 1785"<ref></ref><ref>.</ref> היא פואמה סקוטית שנכתב על ידי רוברט ברנס ב-1785. האגדה גורסת כי השיר נכתב לאחר שברנס חרש בשדות והרס בטעות קן של עכברים. אחיו של ברנס אף טען שהמשורר חיבר את השיר בעודו מחזיק את המחרשה.<ref>Greenblatt, Stephen, ed. (2012). The Norton Anthology of English Literature. 9th ed. Vol. D. New York: W. W. Norton. Print.</ref>

== בתרבות ==
ג'ון סטיינבק לקח את שמו של הרומן שלו משנת 1937, על עכברים ואנשים, משורה הנמצאת בבית הלפני אחרון. גם הרומן "The Best Laid Plans" מ-1997 מאת סידני שלדון קרוי בהשראת שורה מהשיר.

הבית הראשון של השיר נקרא על ידי איאן אנדרסון בתחילת חידוש השיר "One Brown Mouse" של ג'ת'רו טאל משנת 2007.

השיר "Sleekit Cowrin" של שרון אולדס גם מתייחס לשיר זה.

בסדרת "מדריך הטרמפיסט לגלקסיה" של דאגלס אדמס, עכברים הם יצורים רבי־ממדים והיפר־אינטליגנטים שמנסים למצוא את השאלה לתשובה לחיים, היקום וכל השאר. כשהתוכניות שלהם נכשלות הם מבינים ש"התוכניות הטובות ביותר של עכברים" לא תמיד מצליחות, דבר המהווה גם הוא אזכור לשורה מהבית לפני האחרון.

המערכון "Word Association" של מונטי פייתון מתייחס לשורה הראשונה של השיר.<ref></ref>

השורה הראשונה של השיר נמצאת תכופות בשימוש על ידי פ. ג'. וודהאוס בסיפורים וברומנים שלו.

== הערות שוליים ==

קטגוריה:שירים באנגלית
קטגוריה:ספרי ג'ון סטיינבק
גיורגי גבדאבה

גיורגי גדבאבה (בגאורגית: გიორგი გაბედავა; נולד ב-3 באוקטובר 1989 בטביליסי שברפובליקה הסובייטית הסוציאליסטית הגאורגית, ברית המועצות) הוא כדורגלן גאורגי המשחק בעמדת החלוץ בקבוצת הפועל עכו מהליגה הלאומית.

== קריירת מועדונים ==
גבאדבה שיחק בקבוצות מטאלורג רוסתווי, גגרה, באיה זוגדידי, צ'יחורה סצ'חרה, סמטרדיה, דינמו בתומי, סבורתלו טביליסי ודינמו טביליסי מליגת העל הגאורגית, איליצ'בץ מריופול מליגת העל האוקראינית, וזגלבי סוסנוביץ מליגת העל הפולנית.

בחודש ינואר 2023 חתם בהפועל עכו מהליגה הלאומית.

== קישורים חיצוניים ==

== הערות שוליים ==

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:כדורגלני רוסתווי
קטגוריה:כדורגלני מריופול
קטגוריה:כדורגלני דינמו בתומי
קטגוריה:כדורגלני דינמו טביליסי
קטגוריה:כדורגלני הפועל עכו
קטגוריה:כדורגלנים זרים בישראל
קטגוריה:ספורטאים זרים בפולין
קטגוריה:ספורטאים גאורגים בישראל
קטגוריה:גאורגים שנולדו ב-1989
קווין קלסי

קווין חסוס קלסי חנס (בספרדית: Kevin Jesús Kelsy Genez; נולד ב-27 ביולי 2004 בוולנסיה שבוונצואלה) הוא כדורגלן ונצואלי המשחק בעמדת החלוץ בקבוצת שחטאר דונצק מליגת העל האוקראינית.

== קריירת מועדונים ==
קלסי גדל במחלקת הנוער של מינרוס דה גואיאנה, והחל לשחק בקבוצה הבוגרת של המועדון בשנת 2021. הוא ערך 33 הופעות במסגרת ליגת העל הוונצואלית, בהן הבקיע חמישה שערים.

ב-1 בינואר 2023 חתם קלסי בבוסטון ריבר מליגת העל האורוגוואית, אולם ב-31 בינואר, לפני שערך הופעות במדי בוסטון ריבר, חתם בשחטאר דונצק מליגת העל האוקראינית.

== קריירה בינלאומית ==
נכלל בסגל נבחרת ונצואלה עד גיל 20 לטורניר אליפות אמריקה הדרומית עד גיל 20 בשנת .

== קישורים חיצוניים ==

== הערות שוליים ==

קטגוריה:כדורגלנים ונצואלים
קטגוריה:חלוצי כדורגל ונצואלים
קטגוריה:כדורגלני שחטאר דונצק
קטגוריה:ספורטאים זרים באורוגוואי
קטגוריה:ספורטאים זרים באוקראינה
קטגוריה:ילידי 2004
מתאו טנלונגו

מתאו טנלונגו (בספרדית: Mateo Tanlongo; נולד ב-12 באוגוסט 2003 בפונס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת פ.צ. קופנהגן מליגת העל הדנית.

== קריירת מועדונים ==
טנלונגו גדל במחלקת הנוער של רוסאריו סנטראל. הוא ערך 33 הופעות בקבוצה הבוגרת של המועדון במסגרת ליגת העל הארגנטינאית.

ב-5 בינואר 2023 חתם טנלונגו על חוזה לארבע שנים בספורטינג ליסבון מליגת העל הפורטוגלית. ב-20 בינואר ערך את הופעת הבכורה שלו במועדון, בניצחון 2-1 על ויזלה במסגרת המחזור ה-17 בליגה לעונת 2022/2023.

ב-1 בספטמבר 2023 הושאל לפ.צ. קופנהגן מליגת העל הדנית.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני רוסאריו סנטראל
קטגוריה:כדורגלני ספורטינג ליסבון
קטגוריה:כדורגלני פ.צ. קופנהגן
קטגוריה:ספורטאים זרים בפורטוגל
קטגוריה:ספורטאים זרים בדנמרק
קטגוריה:ארגנטינאים שנולדו ב-2003
תעלומות ברוקנווד

תעלומות ברוקנווד (באנגלית: The Brokenwood Mysteries) היא סדרת דרמה משטרתית-קומית ניו זילנדית ששודרה ברשת Prime בשנת 2014. החל מהעונה השביעית הסדרה משודרת ברשת TVNZ וברשת Acorn TV בקנדה ובארצות הברית. הדמות הראשית בסדרה היא דמותו של הבלש מייק שפרד ושותפתו החוקרת קריסטין סימס. העלילה מתרחשת בעיירה הפיקטיבית ברוקנווד שבניו זילנד, כאשר חוקרי המשטרה המקומית עוסקים בפענוח מקרי פשע שמתרחשים בעיר. צילומי הסדרה נערכו בחבל אוקלנד. את הסדרה יצר טים באלמה שהוא גם הכותב הראשי לצד פיליפ דלקין, ג'יימס גריפין וגרג מקגי. הסדרה שווקה בתור התשובה המקומית לרציחות במידסומר.

צוות השחקנים כולל את ניל רי בתור הבלש הבכיר סמל מייק שפרד, פרן סאתרלנד בתור הבלשית קריסטין סימס, ניק סמפסון בתור הבלש סם ברין, כריסטינה איונדה בתור ד"ר ג'ינה קדינסקי המנתחת הפתולוגית.

==עלילה==
הבלש מייק שפרד נשלח מאוקלנד לברוקנווד כדי לחקור שוטר מקומי, עם חקירת רצח אפשרית שעשויה לקשר בין השניים, שפרד לוקח אחריות. לאחר החקירה, שפרד מעריך מחדש את חייו ומחליט להישאר בעיירה, למרות שזה אומר הורדה בדרגה. ברוקנווד היא עיירה כפרית שקטה לכאורה שבה שפרד, בעל גישה לא שגרתית לעבודת המשטרה, נעזר בבלשית המקומית קריסטין סימס, שמדויקת ויעילה בעבודתה, כדי לפתור רציחות. ככל שהסדרה מתקדמת, יחסי העבודה בין השניים עוברים מהיכרות שטחית גרידא לקרובה יותר כשהם מתחילים להעריך אחד את הכישרונות של זו.

==דמויות ושחקנים==
{| class="wikitable"
|-
! דמות !! שחקן / שחקנית !! הערות
|-
| המפקח מייק שפרד || ניל רי|| בלש שעובר לברוקנווד שהיה נשוי מספר פעמים ואוהב מוזיקת קאנטרי ואת רכב ההולדן קינגסווד שלו. שיטות החקירה נתפסות כ"מוזרות" על ידי שותפיו
|-
| סמלת קריסטין סימס || פרן סאתרלנד|| חוקרת צעירה אינטליגנטית וצינית שאינה מקבלת בתחילה את שיטות החקירה של מייק
|-
| סם ברין || ניק סמפסון|| קצין צעיר
|-
| דניאל צ'מלרס || ג'רוד ראווירי|| קצין שמחליף את ברין, אחרי שזה עובר לאיי שלמה.
|-
| ד"ר ג'ינה קדינסקי || כריסטינה יונדה || פתולוגית רוסייה במוצאה, בעלת אופי אקצנטרי, שמדברת רבות על חייה ברוסיה ואינה מצליחה להבין את "ההומור האנגלי". נמשכת למייק.
|-
| קאהו טיילור || ראווירי ג'וב || בן דוד של ג'רוד. עובד כאינסטלטור עצמאי
|}

==מקום ההתרחשות==
בעיירה הבדיונית ברוקנווד יש אוכלוסייה של כ-5,000 תושבים והיא ממוקמת כ-20 קילומטרים (12 מייל) מהחוף. היא נמצאת באזור חקלאי, עם יבולים הנעים מחיטה ועד יין מקומי, והאזור שמסביב הוא ביתם של אנשים רבים שנמלטו מחיי העיר (מגמלאים ועד למחפשי חיים אלטרנטיביים). למרות שהמיקום המדויק של ברוקנווד לא מצוין, הוא נכתב ברובו וצולם בעיירות קטנות מצפון לאוקלנד. העיירה האמיתית וורקוורת' (Warkworth) משמשת כברוקנווד ותחנת המשטרה של ברוקנווד היא בניין משנת 1911 שהיה משרד הדואר של העיר הלנסוויל. באחד הפרקים, נראים שפרד וסימס נוסעים לאוקלנד מעבר לגשר נמל אוקלנד, מה שמאשר שברוקנווד ממוקמת גם צפונית לעיר. באותו פרק מוזכר שלוקח שעתיים וחצי ברכב להגיע מברוקנווד לאוקלנד. מה שמציב את ברוקנווד הרבה יותר צפונה מאשר וורקוורת' או הלנסוויל.

==הפקה==
צילומי הסדרה החלו בשנת 2013. הפרק הראשון שודר ב-2014. נתוני הצפייה היו טובים והסדרה משודרת כבר במשך 8 עונות.

==קישורים חיצוניים==
* 

קטגוריה:סדרות משטרה ופשע
קטגוריה:סדרות דרמה
קטגוריה:ניו זילנד: טלוויזיה
נראישו קאסאנווירג'ו

נראישו קאסאנווירג'ו (בהולנדית: Neraysho Kasanwirjo; נולד ב-18 בפברואר 2002 באמסטרדם שבהולנד) הוא כדורגלן הולנדי המשחק בעמדת הבלם בקבוצת פיינורד מליגת העל ההולנדית.

== קריירת מועדונים ==
קאסאנווירג'ו גדל במחלקת הנוער של אייאקס. בשנת 2019 החל לשחק בקבוצת המילואים של המועדון.

ב-20 במאי 2021 חתם קאסאנווירג'ו על חוזה לשלוש שנים בחרונינגן מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 2-1 על קמבור במסגרת המחזור הראשון בליגה לעונת 2021/2022. ב-10 באפריל 2022 הבקיע את שערו היחיד במועדון, בהפסד 3-1 להירנפיין במסגרת המחזור ה-29 בליגה. בסך הכל שיחק במועדון במשך עונה וחצי, בהן ערך 47 הופעות ליגה והבקיע שער אחד.

ב-20 בינואר 2023 חתם קאסאנווירג'ו על חוזה לארבע שנים וחצי בפיינורד מליגת העל ההולנדית. ב-25 בינואר ערך את הופעת הבכורה שלו במועדון, כשהחליף את לוטשארל חירטרואידה בדקה ה-70 בניצחון 2-0 על נאק ברדה במסגרת המחזור ה-18 בליגה לעונת 2022/2023.

== תארים ==
פיינורד

* אליפות הולנד: 2022/2023

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני חרונינגן
קטגוריה:כדורגלני פיינורד
קטגוריה:הולנדים שנולדו ב-2002
מרכז המחקר באסטרופיזיקה של האוניברסיטה הפתוחה

מרכז המחקר באסטרופיזיקה של האוניברסיטה הפתוחה (באנגלית: Astrophysics Research Center of the Open University (ARCO)) הוא מכון מחקר של האוניברסיטה הפתוחה, העוסק בחקר החלל. המכון המשויך למחלקת מדעי הטבע והחיים ושוכן בקמפוס רעננה.

המרכז נפתח רשמית בדצמבר 2021, בתור אחד המרכזים של המחלקה למדעי הטבע החיים של האוניברסיטה הפתוחה, במסגרת רשות המחקר. בראש מרכז המחקר עומד פרופסור סלים זארובי.

== מחקר ==
משרדי ARCO בקריית האוניברסיטה הפתוחה ברעננה. 
מטרתו של המרכז ARCO היא מחקר במגוון נושאים במדעי החלל. ARCO חוקר נושאים תאורטיים, תצפיתיים ואמפיריים בתחום האסטרופיזיקה, לרבות מדעים פלנטריים, קוסמולוגיה, כבידה היחסותית, פיזיקה של אנרגיות גבוהות וחקר גלקסיות.

בנוסף לסגל חוקרים קבועים (ובהם פרופ' סלים זארובי ופרופ' יהונתן גרנות), המרכז מכשיר מספר פוסט-דוקטורנטים העוסקים במחקר בתחומי החלל השונים. מספר חוקרים מאוניברסיטאות אחרות עובדים במקביל גם ב-ARCO.

==קישורים חיצוניים==

* 
* [https://www.openu.ac.il/research/pages/institutes.aspx המכון], באתר רשות המחקר של או"פ
* [https://afoui.org/astrophysics-research-center-of-the-open-university-arco המכון], באתר Afoui

קטגוריה:האוניברסיטה הפתוחה
אסטרופיזיקה
קטגוריה:אסטרופיזיקה
הכתומים המחוספסים

הכתומים־המחוספסים (באנגלית: Orange Roughies) היא סדרת דרמה ניו זילנדית בהפקת חברת Screenworks, שעונתה הראשונה שודרה בערוץ TV ONE של TVNZ ממאי עד יולי 2006. העונה השנייה שודרה מאוקטובר 2006 עד ינואר 2007 וירדה בשל ירידה בפופולריות שלה.

==עלילה==
הסדרה מתמקדת סביב ארבע דמויות ראשיות שהן חברות בכוח משימה מובחר באוקלנד, ניו זילנד המשלב שוטרים וקציני מכס. למרות היותם כוח עילית, הם, כפי שמזכיר להם מפקדם רון מאדוק, חסרי מימון, חסרי משאבים ותחת מבחן. בגלל זה "המחוספסים (כפי שהם נקראים, Roughies באנגלית) צריכים לוודא שהם מתפקדים בצורה יוצאת דופן כדי להימנע מפירוק, שכן הם, אחרי הכל, ניסוי. לכח המשימה מצטרפים גם הבלש דני ויילדר, פקידת המכס הבכירה ג'יין דוראנט והבלשים זאק וויקי ונואל בולרטון.

כל פרק נוגע לחקירה משטרתית או מכס שמבוצעת על ידי כוח המשימה, לרוב בעלת אופי בסיכון גבוה. הפרק הראשון עוסק בסחר בילדים מסין. ג'יין מחליטה לאמץ את אחד הילדים שנסחרו, טאו לי, אך מספר פרקים לאחר מכן טאו נלקח חזרה לסין, ומשאיר את ג'יין שוב ללא ילדים. יש גם רומן שמתפתח בהדרגה בין דני וג'יין, שמגיע לשיא בנשיקה.

העונה הראשונה מסתיימת בכך שג'יין נלקחת כבת ערובה על ידי פושע יווני הומוסקסואל ונורית בבטנה. לא בטוח אם היא תשרוד, דני מצליח לאתר את היורה במלבורן והורג אותו.

==שחקנים ודמויות==
* סטיבן הול - רון מאדוק, מפקד כח המשימה
* ניקולס קוגלן - דני ויילדר, בלש
* זואי ניילור - ג'יין דוראנט, פקידת מכס
* מארק רוקה - זאק וויקי, בלש
* ניק קמפלן - נואל בולרטון, בלש

==קישורים חיצוניים==
* 

קטגוריה:סדרות משטרה ופשע
קטגוריה:סדרות דרמה
קטגוריה:ניו זילנד: טלוויזיה
Rowan

Rowan (בעברית: בן-חוֹּזרר) הוא אלבום האולפן השישי של הזמרת-יוצרת הסקוטית מגי ריילי.<ref name=":1"></ref> האלבום יצא לאור בשנת 2006, על ידי חברת התקליטים הייפרטנשן, ארבע שנים לאחר יציאת האלבום הקודם שלה.<ref name=":1" /><ref name=":0"></ref> לאחר שהוציאה אלבומים בהוצאת פרלופון הוחלט כי ריילי תעבור חברת תקליטים, הייפרטנשן.<ref name=":1" />

האלבום חולק לשני תקליטורים בסך הכול, הראשון בו נכללו השירים והשני בו נכללו חמש רצועות נוספות.<ref></ref>

== מהדורה מחודשת ==
ב-1 בינואר 2013 הופצה מהדורה מחודשת של Rowan שהועלתה לרשתות הסטרימינג השונות. עטיפת הגרסה הייתה שונה מזו המקורית.

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 בספטמבר 2006
|תקליטור • הזרמת מוזיקה • הורדה דיגיטלית
|הייפרטנשן
| style="text-align:center;" |<ref></ref>
|}

== קישורים חיצוניים ==

== הערות שוליים ==

קטגוריה:אלבומי 2006
קטגוריה:אלבומי מגי ריילי
קטגוריה:אלבומים באנגלית